system
Răspunde în limba română, în stilul Wikipedia, cat mai corect gramatical.
user
Ce ai despre Moneasa, Arad?
assistant
Moneasa (în maghiară: Menyháza) este satul de reședință al comunei cu același nume din județul Arad, Crișana, România.

Așezare 
Localitatea Moneasa se află situată la poalele Munților Codru-Moma, la o altitudine de 280 m, la o distanță de 102 km față de municipiul Arad și 20 de km față de orașul Sebiș și este străbătută de cursul superior al râului Moneasa.

Istoric 
Urmele locuirii pe aceste meleaguri datează din paleolitic și neolitic și au fost descoperite în complexul de peșteri "Hoanca" și "Izoi". Prima atestare documentară a localității Moneasa datează din anul 1597.

Economia 
Un rol important în economia localității Moneasa îl au exploatările de marmură neagră și roșie, exploatarea și prelucrarea lemnului, turismul, precum și izvoarele minerale bicarbonatate, calcice, sodice, oligominerale și mezotermale, valorificate încă din anul 1866. 

Stațiunea are ca profil, cura și tratamentul pentru afecțiuni ale sistemului nervos central și periferic, ale sistemului locomotor, unele afecțiuni ginecologice, nevroză astenică, reumatologie și boli asociate-nutriție, metabolice (diabet mellitus, obezitate).
Factorii naturali de cură sunt climatul, ce are un efect calmant asupra organismului uman în general și asupra sistemului nervos central în mod particular, și apele minerale oligoterme. Apele termale au temperatura de 25-32 °C si sunt ape bicarbonatate, calcice, magnezice, sodice, hipotone.

Atracții turistice 

Pârtia de schi cu o lungime de 250 m.
Ștrandul Moneasa.
Instalații pentru băi calde în cadă cu ape minerale, pentru electroterapie, hidroterapie și kinetoterapie, bazine în aer liber pentru băi reci cu ape minerale.
Cetatea Dezna, Hanul Deznei
Tezaurul dacic de argint de la Gura Văii
Platoul carstic Tinoasa
Peștera Liliecilor
Peștera Albă
Grota de la băi
Cariera de marmură neagră și roșie
Cascada Boroaia
Rezervația de nuferi
Rezervația de laur - 10 km de Gurahonț 
Casa pictorului și sculptorului Gheorghe Groza (nr.180)
Galeria de sculptură în piatră
Festivalurile de folclor și de artă tradițională românească

Personalități
 Spiridon Groza (1936 - 2013), senator

Galerie de imagini

Note

Legături externe 
Stațiunea Moneasa 
Obiective turistice în Moneasa
Stațiunea Moneasa ca destinație turistică 
 Festivalul clătitelor din Moneasa, 29 iulie 2002, Tatiana, Amos News
 Moneasa, stațiunea promovată prin festivaluri, 22 august 2012, Liliana Brad, România liberă

Reportaje
 Colț de rai: Lacul cu nuferi, basmul din Moneasa, 28 noiembrie 2010, Adevărul

Moneasa, Moneasa
Moneasa, Moneasa